google/wiki40b huggingface dataset:
वाहिकारोध

वाहिकारोध (embolism) से आशय किसी वाहिका (embolus) का अवरोधित होना है। वाहिका का अवरोध रक्त के जमने से हो सकता है या रक्तधारा में गैस के बुलबुलेले (globule) से हो सकता है और इससे रक्त-प्रवाह रुक सकता है। यद्यपि वाहिकारोध का घटक साधारणतया रक्त का थक्का होता है, तथापि वसा और वायु के भी रक्तस्रोतरोधन बनते हैं। वसावाहिकारोध (Fat embolus) अस्थिभंग में मज्जा से और वात-वाहिकारोध (Air embolus) शिरा में वायुप्रवेश से होते हैं।
वाहिकारोध के दुष्परिणाम घनास्र के मूलस्थान, विस्तार तथा उसके पूतिदूषित या अपूतिक होने पर निर्भर होते हैं। शिराओं की, या दक्षिण हृदयार्ध की, घनास्रता का वाहिकारोध फेफड़ों में जाकर अटकता है। यदि वह बड़ा हुआ तो फौफ्फुसिक धमनियों में मार्ग-अवरोध करके घातक होता है। शल्यकर्म या प्रसव के पश्चात् होनेवाली आकस्मिक मृत्यु प्राय: इसी प्रकार से हुआ करती है। यदि वह छोटा रहा, तो फुफ्फुस का अल्पांश बेकार होकर थोड़ी सी बेचैनी उत्पन्न होती है, जो प्राय: अल्पकाल में ठीक हो जाती है। अंत:शल्य पूतिक (septic) होने पर फोड़ा, कोथ या अंत:पूयता (empyema) उत्पन्न होती है। हृदय के वामार्ध की घनास्रता से शारीरिक धमनियों में वाहिकारोध उत्पन्न होता है।
विसर्पी बम

विसर्पी बम (glide bomb या stand-off bomb) ऐसा बम है जिसकी सतह इसके उड्डयन को नियंत्रित करने वाली होती है। यह बम अपने लक्ष्य से कुछ दूरी से भी छोड़े जा सकते हैं न कि लक्ष्य के सीधे ऊपर से।
नीली व्हेल

वर्गीकरण

ब्लू व्हेल बलैनोप्टेरिडे परिवार का सदस्य है। इस परिवार में कुबड़ा व्हेल, फिन व्हेल, ब्रीडे व्हेल, सेई व्हेल, और मिंकले व्हेल शामिल है। परिवार Balaenopteridae है करने के लिए माना जाता है से भिन्न अन्य परिवारों के उपसमूह Mysticeti के रूप में लंबे समय के रूप में पहले के बीच Oligocene (28 मा पहले)। जब यह ज्ञात नहीं था कि यह सदस्य एक दूसरे से भिन्न हो।
ब्लू व्हेल को आमतौर पर बलैनोप्टेरा के आठ प्रजातियों में से एक माना जाता है। इसे एक विभाग बलैनोप्टेरा की प्रजाति के स्थान पर सिब्बल्डुस की प्रजाति मानता है। लेकिन इसे कहीं भी स्वीकार नहीं किया जाता है। डीएनए अनुक्रमण विश्लेषण इंगित करता है कि ब्लू व्हेल का phylogenetically के करीब सेई व्हेल (बलैनोप्टेरा बोरेलिस) और Bryde व्हेल (Balaenoptera brydei) की तुलना करने के लिए अन्य Balaenoptera प्रजातियों, और करने के लिए करीब कुबड़ा व्हेल (Megaptera) और ग्रे व्हेल (Eschrichtius) के लिए की तुलना में minke व्हेल (Balaenoptera acutorostrata और Balaenoptera bonaerensis)।  अगर आगे अनुसंधान की पुष्टि करता है इन रिश्तों में, यह आवश्यक हो जाएगा करने के लिए reclassify के rorquals.

विवरण और व्यवहार

नीली व्हेल का एक लंबा गावदुम शरीर जो अन्य व्हेल की तुलना में काफी फैला हुआ होता है। सिर U-आकार का होता है और एक प्रमुख रिज से छेद के सहारे शीर्ष तक जाता है। सामने के हिस्से को मुंह के साथ मोटी है बलीन प्लेटों के आसपास; 300 प्लेटें, प्रत्येक के आसपास एक मीटर (3 फुट) लंबा, से लटका ऊपरी जबड़े चल रहा है, 0.5 मी (20 इंच) वापस मुंह में. और 70 के बीच 118 खांचे (बुलाया उदर pleats) चलाने के लिए और गले के साथ समानांतर करने के लिए शरीर की लंबाई है। इन pleats के साथ सहायता निकालने पानी के बाद मुंह से झपट्टा खिला (देखें खिला नीचे)।
इनके पृष्ठीय पंख छोटे होते हैं; इसकी औसत ऊंचाई 28 सेंटीमीटर (11 इंच) इंच) होती है, और आम तौर पर पर्वतमाला के बीच 20 सेमी (8 इंच) और 40 सेमी (16 इंच), हालांकि यह हो सकता है कि छोटे रूप में 8 सेमी (3.1 इंच) इंच) या बड़े रूप में 70 सेमी (28 इंच) इंच) भी हो सकता है।  यह केवल इसके गोता लगाते समय ही दिखाई देता है। आसपास स्थित तीन-चौथाई भाग की लंबाई के साथ शरीर, यह आकार में बदलता है एक व्यक्ति से दूसरे करने के लिए; कुछ केवल एक मुश्किल से प्रत्याक्ष गांठ, लेकिन दूसरों को हो सकता है प्रमुख और falcate (दरांती के आकार का) dorsals. जब सरफेसिंग साँस लेने के लिए, नीली व्हेल उठाती अपने कंधे और छेद से बाहर पानी के लिए एक बड़ी हद तक की तुलना में अन्य बड़े व्हेल, के रूप में इस तरह के पंख या सेई व्हेल. पर्यवेक्षकों का उपयोग कर सकते हैं इस विशेषता प्रजातियों के बीच अंतर करने के लिए समुद्र में. कुछ ब्लू व्हेल में उत्तर अटलांटिक महासागर और उत्तरी प्रशांत बढ़ाने की पूंछ अस्थायी जब डाइविंग. साँस लेने में जब व्हेल का उत्सर्जन करता है एक ऊर्ध्वाधर एकल-स्तंभ टोंटी, आम तौर पर 9 मीटर (30 फ़ुट) उच्च है, लेकिन तक पहुँचने के लिए 12 मीटर (39 फ़ुट)है। इसके फेफड़ों की क्षमता 5,000 लीटर (1,300 यूएस गैल॰)) है।
त्रिकोणमिति

त्रिकोणमिति गणित की वह शाखा है जिसमें त्रिभुज और त्रिभुजों से बनने वाले बहुभुजों का अध्ययन होता है। त्रिकोणमिति का शब्दिक अर्थ है 'त्रिभुज का मापन'। त्रिकोणमिति में सबसे अधिक महत्वपूर्ण है समकोण त्रिभुज का अध्ययन। त्रिभुजों और बहुभुजों की भुजाओं की लम्बाई और दो भुजाओं के बीच के कोणों का अध्ययन करने का मुख्य आधार यह है कि समकोण त्रिभुज की किन्ही दो भुजाओं (आधार, लम्ब व कर्ण) का अनुपात उस त्रिभुज के कोणों के मान पर निर्भर करता है। त्रिकोणमिति का ज्यामिति की प्रसिद्ध बौधायन प्रमेय (पाइथागोरस प्रमेय ) से गहरा सम्बन्ध है।

त्रिकोणमितीय अनुपात और बौधायन प्रमेय

बौधायन प्रमेय के अनुसार : कर्ण२ = लम्ब२ + आधार२
इस प्रकार किसी भी कोण स के लिये : ज्या२(स) + कोज२(स) = १
बौधायन प्रमेय से यह भी स्पष्ट है कि किसी भी कोण के लिये ज्या और कोज्या का धनात्मक मान ० और १ के बीच ही हो सकता है।

त्रिकोणमिति के उपयोग

त्रिकोणमिति और त्रिकोणमितीय फलनों के अनेकानेक उपयोग हैं। उदाहरण के लिए, खगोल विज्ञान में त्रिकोणीयन की तकनीक का उपयोग आसपास के तारों की दूरी ज्ञात की जा सकती है। इसी तरह, भूगोल में त्रिकोणीयन द्वारा  भू-चिह्नों (लैण्डमार्क) के बीच की दूरी निकाल सकते हैं। उपग्रह की सहायता से नौवहन में त्रिकोणमिति अत्यन्त उपयोगी है। अन्य शब्दों में यह कहा जा सकता है कि जो दूरियाँ सीधे नहीं मापी जा सकती या जिन्हें सीधे मापना अत्यन्त कठिन है, उन दूरियों की गणना त्रिकोणमिति की सहायता से अत्यन्त शुद्धता से की जा सकती है। इसके लिए अत्यन्त सरलता से मापे जा सकने वाली कुछ अन्य दूरियाँ और कोण मापने पड़ते हैं। उदाहरण के लिए किसी वृक्ष की ऊँचाई सीधे मापना कठिन हो तो धरातल पर स्थित किसी बिन्दु से उस वृक्ष की जड़ तक की दूरी तथा उस बिन्दु से वृक्ष के शिखर का कोण माप लिया जाय तो त्रिकोणमितीय गणना द्वारा बड़ी आसानी से उसकी ऊँचाई निकाली जा सकती है। इसी तरह यदि आप किसी नदी के किनारे खड़े हैं और उस नदी की चौड़ाई जानना चाहते हैं तो इसके लिए त्रिकोणमिति की सहायता ले सकते हैं। मान लीजिए कि उस नदी के दूसरे किनारे पर एक मन्दिर है। आप मन्दिर के ठीक सामने नदी के इस किनारे पर खड़े होकर उसके शिखर का उन्नयन कोण माप लीजिए। फिर नदी के इसी किनारे-किनारे कुछ दूरी (जैसे, १०० मीटर) चलने के बाद वहाँ से मन्दिर के शिखर का उन्नयन कोण माप लीजिए। इन दो कोणों और एक दूरी के ज्ञात होने से उस नदी की चौड़ाई निकाल सकते हैं।
कवचपट्ट

कवचपट्ट (belt armor) इस्पात की उन चादरों को कहते हैं जो जहाजों की रक्षा के लिए उनके चारों ओर मढ़ी रहती हैं। ये चादरें बड़ी मोटी होती हैं, उदाहरणत: १४ इंच; इसलिए इन्हें चादर न कहकर पट्ट कहा जाता है।

इतिहास एवं विकास

जहाजों को कवचपट्टों से सुरक्षित करने की कल्पना बड़ी पुरानी है। २५० ई.पू. में प्रसिद्ध प्राचीन वैज्ञानिक आर्किमिडीज़ ने अपने देश के राजा हीरों के लिए पीतल के सिक्कड़ों और मोटी रस्सियों से सुरक्षित पोत बनवाया था। १८४० ई. में ब्रिटेन ने लोहे-पत्र-रक्षित पोत फ्ऱांसवालों ने बनाए, जो १८५५ की लड़ाई में बहुत उपयोगी सिद्ध हुए। इसके बाद अन्य देशों में कई जहाज बने जिनपर लोहे के पट्ट चढ़े थे। ये लगभग १ इंच मोटे होते थे। धीरे-धीरे पट्टों की मोटाई बढ़ाई जाने लगी। १८५७ में ४ इंच मोटे पट्टों का उपयोग हुआ, १८६६ में ६ इंच का, १८८१ में २४ इंच का।
स्वभावत: खोज होने लगी कि किस धातु के पट्ट से अधिकतम सुरक्षा होती है। ढलवाँ लोहे, इस्पात और पिटवाँ लोहे में पिटवाँ लोहा ही अधिक अच्छा निकला और पहले इसी धातु का उपयोग किया जाता था। यद्यपि इस्पात पिटवाँ लोहे से अधिक कड़ा अवश्य होता है, तथापि चोट खाने पर वह चटख जाता है। अधिक चिमड़ापन लाने के लिए मुख पर इस्पात और पीठ पर पिटवाँ लोहा लगाने की प्रथा चली। पहले दोनों को जोड़ने में कठिनाई पड़ती थीं, परंतु कुछ समय में एक अच्छी रीति निकली जिसमें पिटवाँ लोहे के पट्ट पर अतितप्त पिघला इस्पात ढाल दिया जाता है। इससे पिटवाँ लोहे का ऊपरी पृष्ठ पिघल जाता है और जोड़ सच्चा बनता है; परंतु अधिक सफलता कैप्टेन टी.जे. ट्रेसिडर की विधि से मिली (सन् १८८७), जिसमें इस्पात के पत्र को ही एक ओर कड़ा कर दिया जाता था और दूसरी ओर नरम रखा जाता था। इसके लिए तप्त इस्पात को पानी की धार से एक ओर शीतल किया जाता था। इससे अच्छा पट्ट बनाने की रीति १८९१ ई. में अमरीका के एक व्यक्ति हार्वी ने आविष्कृत की। इस रीति के अनुसार पिटवाँ लोहे के दो पट्टों के बीच चूर्ण कार्बन रखकर उन्हें दो या तीन सप्ताह तक तप्त रखा जाता था। इससे प्रत्येक पट्ट का एक पृष्ठ इस्पात हो जाता था और एकाएक शीतल करने पर अत्यंत कड़ा हो जाता था। इस प्रकार के बने पट्ट पहले से बहुत अच्छे होते थे, परंतु तब भी उनमें यह त्रुटि थी कि पीठ पर्याप्त चिमड़ी नहीं होती थी। १८९४ ई. में जर्मनी के प्रसिद्ध क्रुप कारखाने ने निकेल तथा क्रोमियम मिश्रित इस्पात के पट्ट बनाए जो एक ओर हार्वी की रीति से कड़े कर दिए जाते थे। ये पट्ट अपने से ढाई गुने मोटे पिटवाँ लोहे के पट्ट के समान पुष्ट होते थे। अब भी जहाजों की बगल को दृढ़ करने के लिए इसी विधि से कवचपट्ट बनते हैं। लगभग १६ इंच की मोटाई से साधारण सुरक्षा मिल जाती हैं।
सन् १९१४-१८ के विश्वयुद्ध में जहाजों की छतों को भी कवचित करने की आवश्यकता पड़ी, क्योंकि ऊपर से हवाई जहाजों से गोलियाँ बरसती थीं या बम गिरते थे और अधिक दूरस्थ तोपों के गोले भी ऊँचाई से गिरते थे। छत के लिए बहुत चिमड़े कवचपट्टों की आवश्यकता पड़ती है। निकेल तथा क्रोमियम पड़े इस्पात यहाँ भी लगाए जाते हैं, परंतु उनका पृष्ठ विशेष कठोर नहीं किया जाता।
नरकासुर

नरकासुर एक राक्षस था, जिसका भगवान कृष्ण ने अपनी पत्नी सत्यभामा की सहायता से संहार किया था। उसने 16 हजार लड़कियों को कैद कर रखा था। भगवान कृष्ण ने उसका संहार कर 16 हजार लड़कियों को कैद से आजाद करवाया था। इस उपलक्ष्य में दिवाली के एक दिन पहले 'नरक चतुर्दशी' मनाई जाती है।उस दिन प्रातः स्नान कर कुछ देर आंखे बंद कर जीवन मे जो भी आपसे जाने अनजाने गलती हो गई हो जी से किसी प्राणी का दिल दुखा हो उसकी माफी मांगे।ऐसा ही एक राजा ने किया था

कथा

प्रागज्योतिषपुर नगर का राजा नरकासुर नामक दैत्य था। उसने अपनी शक्ति से इंद्र, वरुण, अग्नि, वायु आदि सभी देवताओं को परेशान कर दिया। वह संतों को भी त्रास देने लगा। महिलाओं पर अत्याचार करने लगा। उसने संतों आदि की 16 हजार स्त्रीयों को भी बंदी बना लिया। जब उसका अत्याचार बहुत बढ़ गया तो देवता व ऋषिमुनि भगवान श्रीकृष्ण की शरण में गए। भगवान श्रीकृष्ण ने उन्हें नराकासुर से मुक्ति दिलाने का आश्वसान दिया। लेकिन नरकासुर को स्त्री के हाथों मरने का श्राप था इसलिए भगवान श्रीकृष्ण ने अपनी पत्नी सत्यभामा को सारथी बनाया तथा उन्हीं की सहायता से नरकासुर का वध कर दिया।
इस प्रकार श्रीकृष्ण ने कार्तिक मास के कृष्ण पक्ष की चतुर्दशी को नरकासुर का वध कर देवताओं व संतों को उसके आतंक से मुक्ति दिलाई। उसी की खुशी में दूसरे दिन अर्थात कार्तिक मास की अमावस्या को लोगों ने अपने घरों में दीए जलाए। तभी से नरक चतुर्दशी तथा दीपावली का त्योहार मनाया जाने लगा।
2016 न्यूज़ीलैंड में भूकंप

न्‍यूजीलैंड में स्थानीय समय के अनुसार २ सितम्बर २०१६ (शुक्रवार) को भूकंप के तेज झटके आये थे। इस भूकंप की तीव्रता 7.1 मापी गई है। इसका केन्द्र गिसबोर्न के 105 मील (169 किलोमीटर उत्तर-पूर्व) में था और इसकी गहराई जमीन से 19.1 मील (30 किलोमीटर) नीचे था। भूकंप आने के बाद सुनामी की चेतावनी जारी की गई है। भूकंप आने के करीब 90 मिनट बाद 30 सेंटीमीटर्स की लहर पैदा हुई, जिसे देखते हुए यह चेतावनी जारी की गई है।

भूकंप

स्थानीय समय अनुसार गुरुवार को पहले 5.7 तीव्रता का भूकंप आया था। उसके बाद शुक्रवार को 7.1 तीव्रता का भूकंप आया। इस भूकंप का केन्द्र न्यूज़ीलैंड के गिस्बोर्न शहर के 105 मील (169 किलोमीटर उत्तर-पूर्व) में था। इसके बाद सुनामी का खतरा देखते हुए गिस्बोर्न के तटीय क्षेत्रों को खाली करवा लिया गया।
इब्राहीम (उस्मानी साम्राज्य)

इब्राहीम (उस्मानी तुर्कीयाई : ابراهيم, तुर्कीयाई : İbrahim; 5 नवम्बर 1615 – 18 अगस्त 1648) 1640 से 1648 तक उस्मानी साम्राज्य के सुल्तान रहे। उनका जन्म क़ुस्तंतुनिया में हुआ था। उनके पिता अहमद प्रथम थे और उनकी माँ नस्लन यूनानी कौसम सुल्तान थीं, जिनका मूल नाम आनास्तासिया था। 
उनकी ख़राब दिमाग़ी हालत की वजह से बीसवीं सदी के इतिहासकारों ने उनका नाम पागल इब्राहीम रखा।
सास बिना ससुराल

सास बिना ससुराल एक सोनी पर प्रसारित होने वाला धारावाहिक हैं। यह 18 अक्टूबर 2010 से 6 सितम्बर 2012 तक चला। यह अरुण रंजनकर द्वारा निर्देशित और विपुल शाह व संजीव शर्मा द्वारा निर्मित धारावाहिक है।

कहानी

यह कहानी एक विद्यालय की शिक्षिका तान्या (ऐश्वर्या सखुजा) और चतुर्वेदी परिवार के तीसरे पुत्र तेज (रवि दुबे) की है। जो एक दूसरे से प्यार करते रहते है। लेकिन चतुर्वेदी परिवार में सातों लोग पुरुष रहते है, जो किसी भी महिला के घर में न रहने के पक्ष में रहते है। तान्या और तेज के विवाह हेतु कई समय बाद जाकर सभी सहमत हो जाते हैं।
सितारगंज

अर्थव्यवस्था

उत्तराखण्ड सरकार द्वारा वर्ष २००३ में सितारगंज के संपूर्णानंद शिविर (खुली जेल) क्षेत्र की १०९३ एकड़ भूमि पर एल्डिको सिडकुल की स्थापना की गयी थी। २००३ से २०१२ तक नौ साल में इस एल्डिको सिडकुल में करीब १४५ उद्योग स्थापित हुए। इसके वाद जुलाई २०१२ में सितारगंज में सिडकुल फेज-टू की घोषणा हुई, और २५ अक्तूबर २०१२ को संपूर्णानंद शिविर खुली जेल की १७०० एकड़ भूमि पर फेज-टू का शिलान्यास कर दिया गया। इस क्षेत्र में सिडकुल ने करीब ३२५ करोड़ रुपये की लागत से लगभग २२ किमी लंबी सड़कें, नाले, १२ एकड़ भूमि में ट्रांसपोर्ट हब, सीवर व पानी की लाइनों और तीन गेट का निर्माण किया। वर्ष २०१३ से फेज-टू में उद्योगपतियों का आना शुरू हो गया। २०१६ तक कुल सात उद्योग यहां स्थापित हो चुके हैं।
स्पीकर्स डायरी

यह श्री मनोहर जोशी द्वारा लिखी गयी रचना है।
भारतीय गन्ना अनुसंधान संस्थान

इतिहास

भारत के विभिन्न राज्यों के मध्य 1929 तक अनुसंधान से संबंधित कोई समन्वयन नहीं था। उस समय की इम्पीरियल कृषि अनुसंधान परिषद की गन्ना समिति ने इस कमी को चिन्हित किया और सम्पूर्ण देश में सात अनुसंधान की श्रंखला, जो कि गन्ने के सुधार के लिए समर्पित थे, को स्थापित किया। देश के विभिन्न राज्यों में भिन्न-भिन्न फसलों में अनुसंधान के समन्वयन के लिए रायल आयोग कि कृषि पर कि गई सिफ़ारिशों के तहत 1929 में इम्पीरियल (अब भारती) कृषि अनुसंधान परिषद का गठन किया गया। भारतीय कृषि अनुसंधान परिषद ने 1929 में अपनी पहली बैठक में चीनी उद्योग कि सुरक्षा के लीए सिफ़ारिश कि। भारतीय ट्रैफिक बोर्ड ने 1930 में इसकी सिफ़ारिश कि और 1932 में इसकी वित्तीय सुरक्षा का अनुमोदन किया गया। सान 1933 से 1946 तक पहले इम्पीरियल कृषि अनुसंधान परिषद तथा बाद में भारतीय केंद्रीय गन्ना समिति द्वारा अनुसंधान के कुछ पहलुओं को वित्तपोषित किया गया। तदुपरान्त वस्तुपरक समितियों को समाप्त कर दिया गया और भारतीय कृषि अनुसंधान परिषद ने दुबारा से सभी अनुसंधानिक गतिविधियों को अपने हाथ में ले लिया।
भारत सरकार ने 1 जनवरी, 1954 में इस संस्थान को भारतीय केन्द्रीय गन्ना समिति से हस्तगत कर लिया तथा 1 अप्रैल, 1969 को अन्य केंद्रीय कृषि अनुसंधान संस्थानों के साथ-साथ इसे भारतीय कृषि अनुसंधान परिषद (आईसीएआर), नई दिल्ली को हस्तांतरित कर दिया गया।
गन्ने कि क्षेत्रीय एवं स्थानीय महत्वपूर्ण समस्याओं पर अनुसंधान को तीव्रगामी बनाने हेतु भारतीय कृषि अनुसंधान परिषद ने चौथी पंचवर्षीय योजना 1970-71 में अखिल भारतीय समन्वित गन्ना अनुसंधान परियोजना का मुख्यालय भारतीय गन्ना अनुसंधान संस्थान, लखनऊ में बनाने का अनुमोदन किया।
भानगढ़

भानगढ़, राजस्थान के अलवर जिले में सरिस्का राष्ट्रीय उद्यान के एक छोर पर है। यहाँ का किला बहुत प्रसिद्ध है जो 'भूतहा किला' माना जाता है। इस किले को आमेर के राजा भगवंत दास ने 1583 में बनवाया था। भगवंत दास के छोटे बेटे और मुगल शहंशाह अकबर के नवरत्नों में शामिल मानसिंह के भाई माधो सिंह ने बाद में इसे अपनी रिहाइश बना लिया। माधो सिंह के तीन बेटे थे— (१) सुजान सिंह (२) छत्र सिंह (३) तेज सिंह। माधो सिंह के बाद छत्र सिंह भानगढ़ का शासक हुआ। छत्र सिंह के बेटा अजब सिंह थे। यह भी शाही मनसबदार थे। अजब सिंह ने अपने नाम पर अजबगढ़ बसाये थे। अजब सिंह के बेटा काबिल सिंह और इनके बेटा जसवंत सिंह अजबगढ़ में रहे। अजब सिंह के बेटा हरी सिंह भानगढ़ में रहे (वि॰ सं॰ १७२२ माघ वदी भानगढ़ की गद्दी पर बैठे)। माधो सिंह के दो वंशज (हरी सिंह के बेटे) औरंग़ज़ेब के समय में मुसलमान हो गये थे। उन्हें भानगढ़ दे दिया गया था। मुगलों के कमज़ोर पड़ने पर महाराजा सवाई जय सिंह जी ने इन्हें मारकर भानगढ़ पर अपना अधिकार जमाया।..

भानगढ़ दुर्ग

भानगढ़ का किला चारदीवारी से घिरा है जिसके अन्दर प्रवेश करते ही दायीं ओर कुछ हवेलियों के अवशेष दिखाई देते हैं। सामने बाजार है जिसमें सड़क के दोनों तरफ कतार में बनायी गयी दो मंजिली दुकानों के खण्डहर हैं। किले के आखिरी छोर पर दोहरे अहाते से घिरा तीन मंजिला महल है जिसकी ऊपरी मंजिल लगभग पूरी तरह ध्वस्त हो चुकी है। भानगढ़ का किला चारों ओर से पहाड़ियों से घिरा हुआ है चारों ओर पहाड़िया है वर्षा ऋतु में यहां की रौनक देखने को ही बनती है यहां पर चारों तरफ पहाड़ियों पर हरियाली ही हरियाली  दिखाई देती है  वर्षा ऋतु में यह दृश्य बहुत ही सुंदर हो जाता है भानगढ़ को दुनिया के सबसे डरावनी जगहों में से माना जाता है ऐसा माना जाता है कि यहां पर आज भी भूत रहते हैं आज भी यहां सूर्य उदय होने से पहले और सूर्य अस्त होने के बाद किसी को रुकने की इजाजत नहीं है
भानगढ से सम्‍बन्‍धित कथा 
उक्‍त भानगढ बालूनाथ योगी की तपस्‍या स्‍थल था जि‍सने इस शर्त पर भानगढ के कि‍ले को बनाने की सहमति‍ दी कि‍ कि‍ले की परछाई कभी भी मेरी तपस्‍या स्‍थल को नहीं छूनी चाहि‍ए परन्‍तु राजा माधो सि‍ंह के वंशजों ने इस बात पर ध्‍यान नहीं देते हुए कि‍ले का निर्माण ऊपर की ओर जारी रखा इसके बाद एक दि‍न कि‍ले की परछाई तपस्‍या स्‍थल पर पड़ गयी जि‍स पर योगी बालूनाथ ने भानगढ़ को श्राप देकर ध्वस्‍त कर दि‍या, श्री बालूनाथ जी की समाधि अभी भी वहाँ पर मौजूद है।
अन्‍य कथा 
भानगढ़ की राजकुमारी रत्‍नावती अपूर्व सुन्‍दरी थी जि‍सके स्‍वयंवर की तैयारी चल रही थी। उसी राज्‍य में एक तांत्रिक सिंघि‍या नाम का था जो राजकुमारी को पाना चाहता था परन्‍तु यह सम्भव नहीं था। इसलि‍ए तांत्रिक सिंघि‍या ने राजकुमारी की दासी जो राजकुमारी के श्रृंगार के लि‍ए तेल लाने बाजार आयी थी उस तेल को जादू से सम्‍मोहि‍त करने वाला बना दि‍या। राजकुमारी रत्‍नावती के हाथ से वह तेल एक चट्टान पर गि‍रा तो वह चट्टान तांत्रिक सिंघि‍या की तरफ लुढ़कती हुई आने लगी और उसके ऊपर गि‍रकर उसे मार दि‍या। तांत्रिक सिंघि‍या मरते समय उस नगरी व राजकुमारी को नाश होने का श्राप दे दि‍या जि‍ससे यह नगर ध्‍वस्‍त हो गया।
शिव कुमार (अभिनेता)

परिवारिक जीवन

शिवकुमार का जन्म 12 जनवरी 1942 में  जिला अलीगढ़ की तहसील अतरौली के गांव बैम्बीरपुर के एक "पाठक" ब्राह्मण परिवार में हुआ था। ये एक सम्पन्न जमींदार परिवार में जन्मे थे। इनके पिता का नाम ओमप्रकाश पाठक था, लेकिन नाना के कोई संतान नहीं होने के कारण वह परिवार सहित सासनी,(हाथरस) के गांव देदामई में आकर बस गए थे।

शिवकुमार का फिल्मी सफर

शिवकुमार ने 60 के दशक में फिल्मी दुनिया में कदम रखा था। उन्होंने वर्ष 1965 में फिल्मी सफर की शुरुआत प्रसिद्ध फिल्म अभिनेता, निर्माता और निर्देशक किशोर साहू द्वारा निर्मित और निर्देशित फिल्म पूनम की रात से की जिसमें मुख्मय नायक मनोज कुमार और वह सहायक अभिनेता थे। 
इसके बाद उन्होंने बतौर अभिनेता और सह अभिनेता हरे कांच की चूड़ियां, महुआ,दोस्त और दुश्मन, मेहमिल, मजबूर, हवस, हिमालय से ऊँँचा, महाबदमाश, हम तुम और वो, मिट्टी और सोना,बाल ब्रह्मचारी,रॉकी आदि फिल्मों में काम किया

ब्रजभाषा सिनेमा (ब्रजवुड) के जन्मदाता

वर्ष 1982 में ब्रजभाषा की प्रथम फीचर फिल्म ब्रज भूमि बनाकर उन्होने ब्रजभाषा सिनेमा (ब्रजवुड) की नींव रखी।

छोटे परदे पर योगदान

छोटे परदे पर भी शिवकुमार ने चर्चित टीवा सीरियल मशाल, तारा और पीढ़ियां में अभिनय किया है।

स्वर्गवास

शिव कुमार का निधन अलीगढ़ के एक निजी अस्पताल में 2 सितम्बर 2018 को हो गया।
शिवकुमार की अंतिम इच्छा के अनुसार उनका अंतिम संस्कार ग्राम देदामई में किया गया।
टिबेस्टी पर्वत

टिबेस्टी पर्वत अल्जीरिया, अफ्रीका में स्थित एक पर्वत है। यह ज्वालामुखी पर्वत है।
कनजुत सर

नामार्थ

कनजुत हुन्ज़ा क्षेत्र का एक ऐतिहासिक नाम है।
औगी ऐंड द कॉकरोचिस

यह कार्टून नेटवर्क पर चलमे वाला कार्यक्रम है।
अब्दुल मजीद ख्वाजा

पारिवारिक पृष्ठभूमि

अब्दुल मजीद ख्वाजा मुहम्मद यूसुफ के दो बेटों में से छोटे थे, जो अलीगढ़ के एक प्रमुख वकील और भूमि मालिक थे, जो दृढ़ता से मानते थे कि भारतीय मुसलमानों के सामाजिक और आर्थिक विकास के लिए पश्चिमी शैली की वैज्ञानिक शिक्षा महत्वपूर्ण रूप से महत्वपूर्ण थी।
ख्वाजा मुहम्मद यूसुफ प्रसिद्ध मुहम्मद एंग्लो-ओरिएंटल कॉलेज के संस्थापक सर सैयद अहमद खान के नेतृत्व में अलीगढ़ आंदोलन के सबसे शुरुआती समर्थकों में से एक थे जो बाद में अलीगढ़ मुस्लिम विश्वविद्यालय में विकसित हुए। ख्वाजा यूसुफ ने मुहम्मद एंग्लो-ओरिएंटल कॉलेज फंड कमेटी को बड़ी रकम दान की और जहीर हुसैन और जैनुल अब्बेन के साथ देश का दौरा किया।
ख्वाजा मुहम्मद यूसुफ 1864 में सर सैयद द्वारा पश्चिमी कार्यों को उर्दू में अनुवाद करने के लिए स्थापित वैज्ञानिक सोसाइटी के मामलों में भी बहुत सक्रिय थे।

शिक्षा

अब्दुल मजीद को पारंपरिक रूप से प्रतिष्ठित निजी शिक्षकों द्वारा घर पर शिक्षित किया गया था, जिन्होंने उन्हें कुरान, अरबी, उर्दू, फारसी और सामाजिक शिष्टाचार इत्यादि सिखाया था।
हालांकि उनके पिता ख्वाजा मुहम्मद यूसुफ ने यह सुनिश्चित किया कि उनके बेटे को आधुनिक पश्चिमी शैली की शिक्षा भी मिल सके। इसलिए अब्दुल मजीद को 1906 में कैम्ब्रिज यूनिवर्सिटी, इंग्लैंड में क्राइस्ट कॉलेज कैम्ब्रिज के सदस्य के रूप में उच्च अध्ययन के लिए भेजा गया था। उन्होंने इतिहास में स्नातक की उपाधि प्राप्त की और उन्हें 1910 में बुलाया गया। भारत गणराज्य के पहले प्रधान मंत्री जवाहरलाल नेहरू, प्रसिद्ध ज्यूरिस्ट सर शाह सुलेमान और प्रसिद्ध दार्शनिक और कवि मोहम्मद इकबाल कैम्ब्रिज में उनके समकालीन थे।
ग्रसनी शोथ

ग्रसनी शोथ (Pharyngitis) या ग्रसन्यार्ति व्याधि में ग्रसनिका, मृदुताल तथा तुंडिवादि की श्लेष्म कला में शोथ हो जाता है।

कारण

यह रोग प्राय: शीत लग जाने के कारण उत्पन्न होता है। कभी-कभी उत्तेजक पदार्थों के वाष्प से, या गरम उत्तेजक पदार्थ के प्रयोग से भी, रोग की अवस्था उत्पन्न हो जाती है।
छोटी चेचक (Chicken pox), मसूरिका (Measles), यक्ष्मा, उपदंश (Syphilis) आदि रोगों में भी ग्रसनीशोथ के लक्षण पाए जाते हैं।
अत्यधिक धूम्रपान, चिरकालीन मद्यपान, रजकण इत्यादि से भी रोग हो जाने की आशंका रहती है।

लक्षण

ग्रसनिका रक्तयुक्त हो जाती एवं सूज जाती है। रोगी का कंठ शुकपूर्ण, तालु में पीड़ा, खाँसी तथा स्वर भारी हो जाता है कि कंठ में कोई वस्तु फँसी हुई है। भोजन निगलने में कष्ट होता है।

उपचार

सल्फा औषधियों तथा पेनिसिलिन का प्रयोग करना चाहिए।
करन मेहरा

सफर

यह मुंबई में आ कर राजकुमार हिरानी और राम गोपाल वर्मा के साथ चार फिल्मों में सहायक के रूप में कार्य किए। इसके बाद यह लव स्टोरी 2050 फिल्म में दिखाई दिये। वर्ष 2009 में यह रिश्ता क्या कहलाता है में मुख्य किरदार नैतिक सिंघानिया के रूप में जुड़े। इसके बाद यह नच बलिए में अपनी पत्नी निशा रावल के साथ भाग लिया।
मशीनी औजार

उन यांत्रिक युक्तियों को औजारों को मशीनी औजार (machine tool) कहते हैं जो शक्तिचालित होतीं हैं तथा जिनका उपयोग प्राय: मशीनिंग क्रिया द्वारा मशीनों के धातु के कल-पुर्जों के निर्माण में होता है। मशीनिंग क्रिया में वांछित स्थान की धातु को हटाया जाता है। यद्यपि 'मशीनी औजार' प्राय: मानवी श्रम के बजाय शक्तिचालित होते हैं किन्तु समुचित तरीके से व्यवस्थित करने पर इन्हें मानवों द्वारा भी चलाया जा सकता है। प्रौद्योगिकी के बहुत से इतिहासकार यह मानते हैं कि वास्तविक मशीनी औजारों का जन्म तब हुआ जब विभिन्न प्रकार के औजारों की शेपिंग या स्टैंपिंग प्रक्रिया से मानव का सीधा जुड़ाव आवश्यक न रहा।

इतिहास

काटने वाले औजार का सीधा यांत्रिक नियन्त्रण करने वाली सबसे पुरानी लेथ मशीन १४८३ के आसपास बनी थी जो एक पेंच काटने वाली लेथ थी।
वाणिज्यिक रूप से बिक्री के लिये उपलब्ध सबसे पहले मशीनी औजार सन् १८०० के आसपास इंग्लैण्ड के मैथ्यू-मुर्रे ने बनाये थे।
अरुण के प्राकृतिक उपग्रह

हमारे सौर मण्डल के सातवे ग्रह अरुण (युरेनस) के २७ ज्ञात प्राकृतिक उपग्रह हैं। इनमें से पांच सब से बड़े चन्द्रमा अपने ही गुरुत्वाकर्षण के खिचाव से गोल हो चुके हैं जबकि बाक़ियों के अकार बेढंगे हैं, जैसा की प्राकृतिक उपग्रहों में आम देखा जाता है। इन सब चंद्रमाओं के नाम अंग्रेज़ी नाटककार विलियम शेक्सपीयर और लेखक अलेक्ज़ंडर पोप की कहानियों के पात्रों पर रखे गए हैं। सब से पहले ब्रिटिश वैज्ञानिक विलियम हरशॅल ने १७८७ में अरुण के सब से बड़े दो चंद्रमाओं - टाइटेनिआ और ओबेरॉन - की पाए जाने की घोषणा की थी। बाक़ी तीन गोलाकार चंद्रमाओं में से ऍरिअल और अम्ब्रिअल १८५१ में विलियम लैसॅल द्वारा और मिरैन्डा १९४८ में जॅरार्ड काइपर द्वारा खोजे गए थे। बाक़ी चन्द्रमा या तो वॉयेजर द्वितीय यान के अरुण के पास से गुज़रने पर या पृथ्वी पर स्थित ताक़तवर दूरबीनों से १९८५ के बाद पाए गए।
1992 सिनसिनाटी मास्टर्स

पुरुष एकल

पीट सेमप्रास ने  इवान लेंडल को 6-3, 3-6, 6-3 से हराया।

पुरुष युगल

टॉड वुडब्रिज /  मार्क वुडफोर्ड ने  पैट्रिक मेकनरो /  जोनाथन स्टार्क को 7-6, 6-4 से हराया।
ग्रेसी सिंह

ग्रेसी सिंह हिन्दी फिल्मों की एक प्रसिद्ध अभिनेत्री हैं।
कॉसमॉस (हम्बोल्ट की रचना)

कॉसमॉस (जर्मन:Kosmos, अंग्रेजी:Cosmos) अलेक्जेण्डर वॉन हम्बोल्ट की प्रसिद्द रचना है। यह एक शोध प्रबंध के रूप में है जो पाँच भागों में छपी थी और हम्बोल्ट के व्यापक प्रेक्षणों, यात्राओं और चिंतन का प्रतिदर्श है।
टोकामाक

टोकामक (अंग्रेजी : TOKAMACA ; रूसी: токамак) गरम प्लाज्मा को एक निश्चित आयतन में बनाये रखने (confinement) के लिये डिजाइन की गयी एक विशेष विधि एवं संयन्त्र का नाम है। सबसे पहले इसका विकास सन् १९५० में रूस के वैज्ञानिकों ने किया था। आजकल भारत सहित जापान, रूस, फ्रांस, यूके, अमेरिका और जर्मनी में कई टोकामाक कार्यरत हैं। यह 'फ्यूजन रिएक्टर' के निर्माण के लिए जरूरी है। इसकी सहायता से छल्लाकार (toroidal) चुम्बकीय क्षेत्र निर्मित होता है।
भारत में आदित्य और एसएसटी-१ नामक दो टोकामाक गांधीनगर के प्लाज्मा अनुसंधान संस्थान में कार्यरत हैं।
राजा रवि वर्मा

जीवन परिचय

राजा रवि वर्मा का जन्म २९ अप्रैल १८४८ को केरल के एक छोटे से शहर किलिमानूर में हुआ। पाँच वर्ष की छोटी सी आयु में ही उन्होंने अपने घर की दीवारों को दैनिक जीवन की घटनाओं से चित्रित करना प्रारम्भ कर दिया था। उनके चाचा कलाकार राज राजा वर्मा ने उनकी प्रतिभा को पहचाना और कला की प्रारम्भिक शिक्षा दी। चौदह वर्ष की आयु में वे उन्हें तिरुवनंतपुरम ले गये जहाँ राजमहल में उनकी तैल चित्रण की शिक्षा हुई। बाद में चित्रकला के विभिन्न आयामों में दक्षता के लिये उन्होंने मैसूर, बड़ौदा और देश के अन्य भागों की यात्रा की। राजा रवि वर्मा की सफलता का श्रेय उनकी सुव्यवस्थित कला शिक्षा को जाता है। उन्होंने पहले पारम्परिक तंजौर कला में महारत प्राप्त की और फिर यूरोपीय कला का अध्ययन किया। 
डाक्टर आनंद कुमारस्वामी ने उनके चित्रों का मूल्यांकन कर कलाजगत में उन्हें सुप्रतिष्ठित किया। ५८ वर्ष की उम्र में १९०६ में उनका देहान्त हुआ।